[{"text_idx": "#000000", "text": "Hinge Va\u0308rv on taas tagasi. Nu\u0308u\u0308d juba uuendatud ja ta\u0308iendatud kujul."}, {"text_idx": "#000001", "text": "Loodan, et leiad enda jaoks midagi uut ja huvitavat."}, {"text_idx": "#000002", "text": "Kollane esindab ro\u0303o\u0303mu, mille me vo\u0303ime tuua igasse oma pa\u0308eva ning igasse hetke."}, {"text_idx": "#000003", "text": "Equilibriumi pudel 42 , mille nimetuseks on Saak on u\u0308leni Kollane pudel. Teda on kirjeldatud kui vahendit, mille abil saab avada uusi vo\u0303imalusi eneseteadvuses, ro\u0303o\u0303mus, o\u0303nnes ja intellektuaalses selguses: iseenda mo\u0303istmistmises."}, {"text_idx": "#000004", "text": "Iga hingeto\u0303mme, mida me teeme esindab uut hetke ning uut vo\u0303imalust. Vahel vo\u0303ib see olla segadusse ajav hetk kui me jo\u0303uame punkti, kus me ei tea, kes me enam oleme. Sel hetkel kui me laseme lahti ko\u0303ik ootused ning arvamused, kes me peaksime olema, ko\u0303ik selle, keda meilt oodatakse, et me oleme vo\u0303i kes me ise tahaksime olla ning kui me no\u0303ustume ta\u0308ielikult, et me ei peagi teadma, kes me oleme, saabub selgus ning sisemine rahu. Siis oleme me palju la\u0308hemal sellele, kes me tegelikult oleme. Sellega kaasneb su\u0308gav ro\u0303o\u0303m, mis tuleneb meie su\u0308gavast sisemusest, tekitab kerguse tunde ning teadmise, mis on alati olemas."}, {"text_idx": "#000005", "text": "Siin tuleb meile appi Equilibrium 4 Kollane/Kuldne Pa\u0308ikesevalguse pudel \u2013 Ma tean, et ma ei tea midagi. Olen kaitstud."}, {"text_idx": "#000006", "text": "Ta aitab meil u\u0308le saada hirmudest, tuua ellu rohkem ro\u0303o\u0303mu ning selgust. Aitab ennast rohkem usaldada ning oma tundeid ning vajadusi vabamalt va\u0308ljendada. Aitab vabaneda ta\u0308itumatutest unistustest ning teoks teha reaalseid samme eesma\u0308rgi suunas."}, {"text_idx": "#000007", "text": "Ro\u0303o\u0303m, rahu ning kerguse tunne olemisest viivad meid eneseteadlikkuseni, avanevad energiad, mis toovad meieni teadmise, kes me oleme ning mis on meie to\u0303eline u\u0308lesanne \u2013 tuua rohkem valgust ning ro\u0303o\u0303mu siia maailma."}, {"text_idx": "#000008", "text": "Vo\u0303id kanda ka lihtsalt midagi kollast, nautida pa\u0308ikest ja tunda ro\u0303o\u0303mu igast hetkest."}]